تحياتي الى كل من ساهم ويساهم حاليا في مساعدة العراقيين والعرب.
بعد ان تم رفظي من قبل الIOM في بغداد وبعد العيشه على امل قبول الاستئناف جائة طلقة الرحمه بالرفظ القاطع.ابني سافر قبل رفضي ب 6 اعوام عن طريق نفس البرنامج وبعد ان تم قصل معاملته عن عائلته. فبعد استلام ابني للجنسيه قدم معاملة ال I-130 لي وتم ادراج كل افراد العائله بنفس المعامله( بالعاميه يعني دفعنه رسوم معامله وحده) المعامله تشمل ابنائي ال4 ولد ثنين تحت ال 21 سنه وبناتي 24 و21 وزوجتي ام برهوم( ابراهيم الي قدملنه المعامله) عن طريق محامي هجره بولاية مشيكن وبرهوم عايش بولاية اريزونا بمدينة كلينديل- حصل على معوماته عن طريق صديقه الي عايش بديربورن الي جاب امه واخوانه عن طريق مستر فان هوزن. فبعد ان استلم برهوم البريد من الNVC يخبرو عن طريق برنامج الUSRAP بانو اني ابو برهوم) مؤهل للتقديم على هذا البرنامج مع كل ابنائي وبناتي الي هم تحت 21 عام- فخابرني برهوم وكلي بالموضوع- كتله زين وخواتك الي هنه فوق ال21 كال بابا ما ادري يمكن ميقبلوهن- كتله كول يالله- روح خابر وسيم صاحبك الي جاب اهله قبل شهر او اكثر من االعراق واسئله وشوف شيكلك ورجعلي خبر- وسيم سولف لبرهوم السالفه بتفاصيلها وشلون راح عالمحامي وشسوه المحامي وشلون اجوي اهله وكله هاك ها رقم السكرتير مال المحامي هو عراقي من اخوتنه المسيح مثل وسوم يعني لان وسيم هم مسيحي وجوارينه من 1994 لحد ما سافرو اهله قبل 3 اعوام لاربيل (عنكاوه) فالولد السكرتير جان ورده مال الله وانطه معلومات لبرهوم كلش هواي وكله خواتك هنه مثل بناتي لان طلع الزلمه بالخمسينات وصرله 40 سنه باميركا. عالعموم مستر فان هوزن المحامي لزم القضيه وكله خواتك خليتهن ويا اهلك بالبرنامج بس فتحولهن ملف وحدهن باعتبارهن فوق ال21 وكله اني ما الزم قضيه ما اكسب بيها هو الزلمه خريج جامعة مشيكن بال75 وماخذ الدكتوراه ب 1979 وياخذ 380 دولار بالساعه بس لان احنه عائله كبيره فسوالنه خصم والسكرتيرمالته كال ابراهيم لاتشيل هم معملة اهلك بايدي امينه واكيد وسيم كلك عن المحامي.
وصارلنه تقريبا 8 ايام من وقعنه اوراق لان المحامي طلب من برهوم انو ايدزلي اوراق بالايميل واسحبهن وانوقع احنه الي فوق ال21 وارجعلهيا بالايميل وبرهوم هم وقع اوراق بعد ان دز للمحامي كل اوراق ومستمسكات معاملتنه حته الي انرفظنا بيها ططبعا هذا طلب المحامي. اسف عالاطاله وراح ابلغكم بالمستجدات اول باول,,